Zari Elmasian

Zaruhi Elmasian (12 tetor 1906 - 6 shkurt 1990), e njohur me emrin e artit Zari Elmasian dhe më vonë u njoh me emrin Zaruhi Elmasian Vartian, ishte një këngëtare amerikane. Ajo njihej më shumë për punën e saj me zë në muzikalet e Hollivudit në vitet 1930, duke përfshirë Magjistarin e Ozit. 

 Jeta e hershme 
Zaruhi lindi në Lin të Masaçusetsit. Ajo ishte e bija e Xhon Elmasianit dhe Satenig Alojian Elmasian.  Prindërit e saj kishin lindur në Armeni.  Familja ishte zhvendosur në Fresno, Kaliforni, në kohën kur lindi motra e saj më e vogël Alisa.  Ajo ndoqi Kolegjin Shtetëror të Fresnos, Universiteti i Kalifornisë Jugore, Shkollën e Muzikës Istman dhe Konservatorin e Muzikës në Nju Inglënd.  

 Karriera 
Elmasiani këndoi në një program radioje në vitin 1929  dhe me operën e San Franciskos nga viti 1930 deri në vitin 1932, prodhime të Hänsel und Gretel, Manon, Tannhäuser dhe Karmen.  Më vonë, ajo këndoi me Operën e Los Anxhelosit, si dhe këndonte dhe ishte soliste e kishës  në Kaliforni,   deri në vitet 1930 - 1940.   

Ajo këndonte për muzikalë të Hollivudit, zakonisht të pakredituara, si për shembull: It's Great to Be Alive (1933), Naughty Marietta (1935),   Orchids to You (1935), Here's to Romance (1935), The Great Ziegfeld (1936),  Charlie Chan në Opera (1936), Maytime (1937), Sweethearts (1938), Vajza e Perëndimit të Artë (1938), Magjistari i Ozit (1939),   dhe Broadway Serenade (1939). Ajo ishte drejtore muzikore e Kishës Apostolike Armene të Shën Xhejmsit në Los Anxhelos.  

Bashkë me bashkëshortin e vet, ajo luajti në një melodramë muzikore në armenisht, Anoush (1945),   bazuar në veprën e Hovhanes Toumanian, dhe operën Anoush nga Armen Dikranian.   Ata nxorën një album të quajtur Këngët Armene. 

Në vitin 1933, ajo ishte kryefja të titujve kryesorë për vrasjen e dentistit Leon Siver,i cili ishte një adhurues i punës së Elmasianit në Operën e Los Anxhelosit.  Siveri ishte themelues dhe drejtor i Artistëve Endoument, i cili i dha Elmasianit një bursë në vitin 1930. 

 Jeta personale 
Elmasiani u martua me redaktorin e filmit Setrag Vartian në vitin 1942, në Las Vegas, Nevada.   Ajo mbeti e ve, kur Vartiani ndërroi jetë në vitin 1986. Ajo ndërroi jetë në vitin 1990, në Los Anxhelos, në moshën 83-vjeçare.  Varri i përbashkët i Vartianëve është në varrezat e parkut Ingleud. 

 Referime 

Kategoria:Vdekje 1990
Kategoria:Lindje 1906
Kategoria:Artikuj nga CEE Spring 2024